Bəbə́nyāŋ bábán anə́ mə̄ndá mə́ bod mábán: Mikael, Meshulam, Shɛva, Yaékân, Zia, ai Eber, bɔ́ zamgbál. 14Bɔ́n bə́ Avihaíl bā, mɔ́n Huri, mɔ́n ­Yaroab, mɔ́n Galaad, mɔ́n Mikael, mɔ́n Yeshishái, mɔ́n Yahdo, mɔ́n Buz; 15Ahi, mɔ́n Avdiel, mɔ́n Guni, a ngábə́ ńdzōē á mə̄ndá mə́ bod mábán. 16Bə́ ngátɔbɔ á Galaad, á Bashân ai mǎl móé ai məsí mə́dîga mə́sə̄ yā Sharôn a kələ kwí á bəǹnyiě yā étē. 17Bə́sə̄ bə́ ngátiliban á mə̄lú mə́ Yotam, ǹkúkúmá yā Yúda, ai á mə̄lú mə́ Yéroboam ǹkúkúmá yā Ísraɛ̂l. 18Bɔ́n bə́ Ruben, bɔ́n bə́ Gad ai efas ébəgá Manasé, bə́ ngábə́ mīǹkángā mí bod, bə́ bə̄gə́ biběŋ ai okəŋ bítá, bə́ woaga bilâ, miǹgungúl yā bītá, bod bakúda məwóm mə́nyi ai bə́nyi ai miǹtɛd zamgbál ai məwóm mə́saman, bə́ tɔ̄á ǹkomán yā ábɔ̌ bītá. 19Ńdɔ̄ bə́ ngábɔ bitá ai Hagirít, ai Yethur, ai Nafish, ai Nodav. 20Ńdɔ̄ bə́ ngábi evɔ́li á mə̄lúman mə́tē, ńdɔ Hagirít ai ébá bə́sə̄ yā bə́ ngábə́ tɔá ai bɔ́, bə́ ngávə̂ban á mɔ́ mábán, amú bə́ ngáyón Zāmbá á mís ábǒg bítá, ńdɔ a ngáwóg bɔ̄ ású bə́ ngáfidi nyé. 21Bə́ ngasa biyə́m byábán; bəkámɛl bakúda məwóm mə́tán, biyə́m bītɔ́g bakúda miǹtɛd míbɛ̄ ai məwóm mə́tán, bǒzəle bakúda bə́bɛ̄ ai bod bakúda ǹtɛd. 22Amú Zāmbá émēn énye a lúmuŋan, ńdɔ abuí a ngáman wú. Ńdɔ̄ bə́ ngátɔbɔ á məyian mábán a kələ kwí ábǒg bə́ kələ á məkaban.